Annak ellenére, hogy napjainkban egyre népszerűbbek a megszokott kereteken kívül rendezett esküvői szertartások, a Tátrában ez mindig bizonyos veszélyt rejt magában. Az időjárás változékony, az esküvő időpontját általában több hónappal korábban meg kell határozni, és az akkor körülményeket illetően semmiben nem lehetünk biztosak. Ezt az évente a Tátrában esküdni tervezett pároknak csak mintegy 20 %-a kockáztatja meg. Nem beszélve az extra költségekről, amelyek egyáltalán nem elhanyagolhatóak. A Sziléziai-házban az esküvői felár 200 €, a Lomnici-csúcson ezért 400 €-t kell fizetni.
Hosszú ideig tartott megtalálni a megfelelő helyszínt. „Eredetileg a Zöld-tónál szerettünk volna fotózni, de ez később túl hétköznapinak tűnt” – emlékezik Marianna. Végül is aztán a Felkai-völgyre és a Felkai-tóra esett a választásuk, amely a Sziléziai-ház mellett található. A „D” nap nagyon korán kezdődött. „Hajnal 5-kor már készen álltam, a barátnőm elkészítette a hajamat, majd elment” – tette hozzá. A Sziléziai-házhoz autóval vitték fel őket. „Nem fogunk 6 km-t gyalogolni esküvői ruhában és öltönyben” – magyarázza döntésüket Marianna.
- A legnépszerűbb helyszínek a Tátrában, ahol az ifjú párok szeretnék megtartani az esküvői ceremóniát a Sziléziai-ház, a Jégtemplom a Tarajkán, a Kő-pataki-tó, a Csorbai-tó és a Lomnici-csúcs.
- Az önkormányzat különleges helyszínek esetén más árakkal dolgozik. Tátraváros önkormányzati rendelete alapján a Lomnici-csúcson pl. 400 €-t, a tarajkai Jégtemplomban vagy a Sziléziai-háznál pedig 200 €-t kell fizetni a szertartásért.
Krisztián Batta 2017. október 18. 15:09